CELEX: 32013D0367
Language: el
Date: 2013-07-09 00:00:00
Title: Απόφαση 2013/367/ΚΕΠΠΑ του Συμβουλίου, της 9ης Ιουλίου 2013 , για την τροποποίηση της απόφασης 2012/389/ΚΕΠΠΑ για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR)

10.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 189/12
            
         ΑΠΌΦΑΣΗ 2013/367/ΚΕΠΠΑ ΤΟΥ ΣΥΜΒΟΥΛΊΟΥ
   της 9ης Ιουλίου 2013
   για την τροποποίηση της απόφασης 2012/389/ΚΕΠΠΑ για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 16 Ιουλίου 2012, το Συμβούλιο εξέδωσε την απόφαση 2012/389/ΚΕΠΠΑ (1). Η εν λόγω απόφαση λήγει στις 15 Ιουλίου 2014.
            
         
               (2)
            
            
               Το τρέχον ποσό δημοσιονομικής αναφοράς καλύπτει την περίοδο από 16 Ιουλίου 2012 μέχρι τις 15 Ιουλίου 2013.
            
         
               (3)
            
            
               Η απόφαση 2012/389/ΚΕΠΠΑ θα πρέπει να τροποποιηθεί προκειμένου να παραταθεί η περίοδος που καλύπτεται από το τρέχον δημοσιονομικό ποσό αναφοράς μέχρι τις 15 Νοεμβρίου 2013.
            
         
               (4)
            
            
               Η αποστολή θα λάβει χώρα στο πλαίσιο κατάστασης η οποία ενδέχεται να επιδεινωθεί και η οποία θα μπορούσε να δυσχεράνει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 13 παράγραφος 1 της απόφασης 2012/389/ΚΕΠΠΑ αντικαθίσταται από το ακόλουθο κείμενο:
   
      «1.   Το δημοσιονομικό ποσό αναφοράς που αποσκοπεί στο να καλύψει τις δαπάνες σχετικά με την EUCAP NESTOR για τους πρώτους 16 μήνες μετά την έναρξη ισχύος της απόφασης ανέρχεται σε 22 800 000 EUR. Το δημοσιονομικό ποσό αναφοράς για τη μεταγενέστερη περίοδο θα αποφασιστεί από το Συμβούλιο.».
   
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βρυξέλλες, 9 Ιουλίου 2013.
      
         
            Για το Συμβούλιο
         
         
            Ο Πρόεδρος
         
         R. ŠADŽIUS
      
   
   
      (1)  ΕΕ L 187, 17.7.2012, σ. 40.